A halál fia
A paraszt kisfia nagyon beteg. Egyszer csak valaki bekopog az ajtón. A paraszt idegesen kinyitja az ajtót, majd látja, hogy a halál kisfia áll ott a kaszájával. - Add oda a kisfiadat, lejárt az ideje! A paraszt dühösen azt mondja neki, hogy "Nem adom!", és becsapja az ajtót! Fél óra múlva újra kopognak, a paraszt idegesen ajtót nyit, majd látja, hogy a halál fia meg a nagy halál a kaszájukkal állnak ott, és a halál kisfia sírva mondja az apjának a parasztra mutatva: - Ő volt az. 